8. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ 1374/609 της 23 Οκτ./2 Νοεμ.1997 (ΦΕΚ Β΄985) Καθιέρωση απλοποιημένης διαδικασίας απόδειξης της καταγωγής ή της ελεύθερης κυκλοφορίας των εμπορευμάτων από εγκεκριμένο εξαγωγέα και καθορισμός αρμοδιότητας για τη χορήγηση άδειας «εγκεκριμένου εξαγωγέα». 1. Έχοντας υπόψη: α. Τις διατάξεις του άρθρου 27 σε συνδυασμό με τις διατάξεις του άρθρου 20 παρ. 3 στοιχεία δ και ε του Καν.(ΕΟΚ) 2913/92 του Συμβουλίου της Ε.Ε. περί θεσπίσεως κοινοτικού τελωνειακού κώδικα. β. Τα πρωτόκολλα καταγωγής που επισυνάπτονται σε προτιμησιακές Συμφωνίες που έχει συνάψει η Κοινότητα με ορισμένες τρίτες χώρες τα οποία προβλέπουν τη δυνατότητα απλοποιημένης διαδικασίας απόδειξης της καταγωγής με δήλωση του εξαγωγέα στο εμπορικό τιμολόγιο. γ. Την απόφαση 1/96 (άρθρο 12) της Επιτροπής Τελωνειακής συνεργασίας Ε.Ε. - Τουρκίας για τον καθορισμό λεπτομερών κανόνων εφαρμογής της Απόφασης  1/95 του Συμβουλίου Σύνδεσης Ε.Κ. Τουρκίας, δ. Τις διατάξεις του Π.Δ. 284/88 «Περί Οργανισμού του Υπουργείου Οικονομικών και Νομαρχιακών Οικονομικών Υπηρεσιών (ΦΕΚ Α/128/88) όπως ισχύει. ε. Την υπ' αριθμ. 1107147/1239/0006Α/4.10.96 Κοινή Απόφαση του Πρωθυπουργού και του Υπουργού Οικονομικών «περί ανάθεσης αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 922/Β/7.10.96). 2. Εκτιμώντας το γεγονός: α. Ότι η προώθηση του εξαγωγικού εμπορίου της χώρας συναρτάται μεταξύ άλλων, με την εφαρμογή απλοποιημένων διαδικασιών απόδειξης της καταγωγής ή της ελεύθερης κυκλοφορίας των εμπορευμάτων. β. Ότι βάσει της προβλεπόμενης, σε ορισμένες προτιμησιακές Συμφωνίες, απλοποιημένης διαδικασίας  είναι δυνατόν, η απόδειξη της καταγωγής των εμπορευμάτων να παρέχεται με σχετική δήλωση του «εγκεκριμένου εξαγωγέα», στο τιμολόγιο, στο δελτίο παράδοσης ή σε άλλο εμπορικό έγγραφο, χωρίς να απαιτείται η έκδοση Πιστοποιητικού EUR1 και χωρίς να τίθεται όριο αξίας για τα εξαγόμενα εμπορεύματα. γ. Ότι βάσει του άρθρου 12της Απόφασης 1/96της Επιτροπής Τελωνειακής Συνεργασίας Ε.Κ. - Τουρκίας,  είναι δυνατόν, οι Τελωνειακές Αρχές να επιτρέπουν σε «εγκεκριμένο εξαγωγέα» να εκδίδει Πιστοποιητικά κυκλοφορίας ATR, χωρίς να υφίσταται υποχρέωση του τελευταίου να προσκομίζει τα Πιστοποιητικά για θεώρηση στο Τελωνείο κατά το χρόνο της εξαγωγής. δ. Ότι είναι ανάγκη να καθορισθούν οι αρμόδιες Τελωνειακές Αρχές για τη χορήγηση άδειας «εγκεκριμένου εξαγωγέα» όσο και εκείνες οι οποίες θα είναι επιφορτισμένες  με τον «εκ των υστέρων έλεγχο» της τήρησης από τους εγκεκριμένους εξαγωγείς, των προβλεπομένων κατά περίπτωση κανόνων καταγωγής ή ελεύθερης κυκλοφορίας. ε.  Ότι από τις διατάξεις της Απόφασης αυτής δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Πεδίο εφαρμογής Άρθρ.1.- 1. Η κατά τις διατάξεις του άρθρου 6 της παρούσης Αποφάσεως απλοποιημένη διαδικασία πστοποίησης της καταγωγής από «εγκεκριμένους εξαγωγείς» με δήλωση στο τιμολόγιο, ανεξάρτητα από την αξία των εξαγομένων εμπορευμάτων, εφαρμόζεται στις προτιμησιακές Συμφωνίες που έχει συνάψει η Κοινότητα με τις Χώρες που διαλαμβάνονται στο συνημμένο Παράρτημα Ι. (Αντί για τη σελ. 246,965(α) Σελ. 246,965(β) Τεύχος 1407 Σελ. 111 Ενίσχυση Εξαγωγής 11.Ε.θ.6-8 2. Η κατά τις διατάξεις του άρθρου 7 της παρούσης Αποφάσεως απλοποιημένη διαδικασία θεώρησης των πιστοποιητικών κυκλοφορίας ATR από «εγκεκριμένους εξαγωγείς» εφαρμόζεται στα πλαίσια των διατάξεων των οικείων αποφάσεων του Συμβουλίου σύνδεσης Ε.Ε. -Τουρκίας που διαλαμβάνονται στο συνημμένο Παράρτημα II. Αρμόδια Τελωνειακή Αρχή για τη χορήγηση της άδειας «εγκεκριμένου εξαγωγέα» Άρθρ.2.-1. Οι Τελωνειακές Περιφέρειες ορίζονται ως αρμόδιες Τελωνειακές Αρχές για τη χορήγηση των αδειών «εγκεκριμένου εξαγωγέα», χάριν συντομίας «Άδεια Ε.Ε.» που προβλέπεται από τις διατάξεις των εις τα παραρτήματα Ι και II αναφερομένων συμφωνιών Ε.Ε. -Τρίτων Χωρών. 2. Η ανωτέρω αρμοδιότητα των Τελωνειακών Περιφερειών καλύπτει τόσο την παραλαβή των αιτήσεων των ενδιαφερομένων για τη χορήγηση της «Άδειας Ε.Ε.», όσον και την έκδοση της «Άδειας Ε.Ε.», μετά από προηγούμενη Έκθεση επιτροπής που συντίθεται από: -τον Προϊστάμενο Δασμολογικών Διαδικασιών, ως πρόεδρο, του πλησιέστερου στην έδρα της επιχείρησης Τελωνείου Α' Τάξεως, - δύο ελεγκτές του ιδίου Τελωνείου, και - ένα υπάλληλο του ιδίου Τελωνείου για την άσκηση γραμματειακών καθηκόντων. 3. Προκειμένου για ενδιαφερόμενες εξαγωγικές επιχειρήσεις που εμπίπτουν στην τοπική αρμοδιότητα της Δ/νσης Τελωνείων Αττικής και της Δ/νσης Τελωνείων Θεσσαλονίκης, η ανωτέρω Επιτροπή συντίθεται από τελωνειακούς υπαλλήλους που ασκούν τα καθήκοντα της προηγουμένης παραγράφου στο Γ Τελωνείο Πειραιά και στο Δ' Τελωνείο Θεσσαλονίκης, αντίστοιχα. 4. Σε κάθε περίπτωση  υποβολής αίτησης χορήγησης «Άδειας Ε. Ε.», η ανωτέρω Επιτροπή συγκροτείται με απόφαση του Προϊσταμένου της Τελωνειακής Περιφέρειας. Όροι για τη χορήγηση «Άδειας Ε.Ε.» Άρθρ.3.- 1. Η «Άδεια Ε. Ε.», στα πλαίσια των Συμφωνιών που αναφέρονται στο Παράρτημα Ι, χορηγείται σε εξαγωγικές επιχειρήσεις που πληρούν τα παρακάτω κριτήρια: α. Είναι οι ίδιες επιχειρήσεις παραγωγοί των προϊόντων που εξάγουν. β. Πραγματοποιούν συχνά εξαγωγές στις προτιμησιακές χώρες που περιλαμβάνονται στο παράρτημα Ι, προϊόντων, των οποίων η καταγωγή, βάσει των κανόνων που ισχύουν στις συμφωνίες αυτές, παραμένει η ίδια για μεγάλο χρονικό διάστημα, λόγω μη συχνής διαφοροποίησης των πηγών πρώτων υλών κ.λπ. Σελ. 246,966(β) Τεύχος 1407 Σελ. 112 γ. Παρέχουν όλα τα εχέγγυα στο Τελωνείο ελέγχου που εκάστοτε ορίζεται, για την επαλήθευση του καταγόμενου χαρακτήρα των προϊόντων που εξάγουν και την τήρηση των λοιπών προϋποθέσεων που ορίζονται από τα πρωτόκολλα καταγωγής των σχετικών συμφωνιών, ιδίως εκείνων που αφορούν στην απαγόρευση επιστροφής δασμών ή απαλλαγής από δασμούς. δ. Δεν έχουν διαπράξει σοβαρές ή επανειλημμένες παραβάσεις της Τελωνειακής ή φορολογικής νομοθεσίας. 2. Η «Άδεια Ε.Ε.» στα πλαίσια των διατάξεων των Αποφάσεων του Συμβουλίου σύνδεσης Ε.Ε. Τουρκίας, χορηγείται σε εξαγωγικές επιχειρήσεις: α. που πραγματοποιούν συχνά εξαγωγές εμπορευμάτων στη χώρα αυτή. β. των οποίων τα λογιστικά βιβλία επιτρέπουν στις Τελωνειακές Αρχές να ελέγχουν τις συναλλαγές με τη χώρα αυτή. γ. που δεν έχουν διαπράξει σοβαρές ή επανειλημμένες παραβάσεις της τελωνειακής ή  φορολογικής νομοθεσίας. δ. που παρέχουν στο τελωνείο ελέγχου που εκάστοτε ορίζεται, ικανοποιητικές εγγυήσεις αναγκαίες για την επαλήθευση του καθεστώτος των εμπορευμάτων. 3. Η εκτίμηση των όρων που αναφέροναι στις ανωτέρω παραγράφους πραγματοποιείται από την Επιτροπή του άρθρου 2 της παρούσας και τα σχετικά στοιχεία, αναλυτικά καταγράφονται στην οικεία Έκθεση της Επιτροπής. 11.Ε.θ.8 Ενίσχυση Εξαγωγής Αίτηση για τη χορήγηση«Άδειας Ε.Ε.» Άρθρ.4.- Η αίτηση για τη χορήγηση «Άδειας Ε.Ε.» πρέπει να περιλαμβάνει τα ακόλουθα στοιχεία: - όνομα και διεύθυνση της εξαγωγικής επιχείρησης, - πλήρη περιγραφή των προς εξαγωγή προϊόντων και ακριβή δασμολογική κλάση, - περιγραφή της παραγωγικής διαδικασίας, - δείγματα, φωτογραφίες ή άλλα έγγραφα σχετικά με την παραγωγική διαδικασία ή τη σύνθεση των εμπορευμάτων, - Χώρες προς τις οποίες εξάγονται τα εμπορεύματα, - αριθμό εξαγωγών κατ' έτος, -έγγραφα που αποδεικνύουν τον καταγόμενο χαρακτήρα ή την ελεύθερη κυκλοφορία των πρώτων υλών ή μερών που χρησιμοποιούνται στην παραγωγική διαδικασία, - όνομα υπεύθυνου στην επιχείρηση, -συνημμένη υπεύθυνη δήλωση, ότι τα εμπορεύματα για τα οποία ζητείται η άδεια πληρούντους κανόνες καταγωγής ή ελεύθερης κυκλοφορίας  που προβλέπονται στη συμφωνία με τη Χώρα στην οποία θα εξαχθούν. Έκδοση «Άδειας Ε.Ε.» Άρθρ.5.- 1. Η εκδιδόμενη με βάση την Έκθεση της Επιτροπής «Άδεια Ε.Ε.» πρέπει: - να φέρει αριθμό πρωτοκόλλου και πρόσθετο κωδικό αριθμό αδείας εγκεκριμένου εξαγωγέα που συντίθεται, ανάλογα με την εκδίδουσα την «Άδεια Ε.Ε.» Τελωνειακή Περιφέρεια, από τον αριθμό 1 έως 10 ακολουθούμενο από τον αύξοντα αριθμό καταχώρησης της «Άδειας Ε.Ε.» σε ειδικό βιβλίο που τηρείται σε κάθε Τελωνειακή Περιφέρεια. - να καθορίζει ως «Τελωνείο ελέγχου» το Τελωνείο από το οποίο ορίστηκαν ο πρόεδρος και τα μέλη της προβλεπομένης στο άρθρο 2 παρ. 2 της παρούσης Αποφάσεως, Επιτροπής. 2. Το Τελωνείο Ελέγχου παρακολουθεί τη χρήση της «Άδειας Ε.Ε.» από την εξαγωγική επιχείρηση και έχει τη δυνατότητα να εισηγείται στην προϊσταμένη του, Τελωνειακή περιφέρεια, με την υποβολή σ' αυτήν εμπεριστατωμένης αναφοράς, την ανάκληση από την τελευταία της «Άδειας Ε.Ε.», όταν ο εγκεκριμένος εξαγωγέας παύει να πληροί του όρους που ορίζονται στο άρθρο 3 ή δεν χρησιμοποιεί σωστά την «΄Αδεια Ε.Ε.». 3. Η εκδιδόμενη «Άδεια Ε.Ε.» κοινοποιείται: - στον δικαιούχο - στο Τελωνείο Ελέγχου - στην αρμόδια Οικονομική Επιθεώρηση - στη 17η Δ/νση, Τμήμα Γ της Γεν. Δ/νσης Τελωνείων και Ε.Φ.Κ.τουΥΠ.ΟΙΚ. Απλοποιημένη διαδικασία στα πλαίσια των συμφωνιών με τις Χώρες του Παραρτήματος Ι Άρθρ. 6.-1. Οι εξαγωγικές επιχειρήσεις στο όνομα των οποίων είχε εκδοθεί η Άδεια Ε.Ε. σε κάθε περίπτωση εξαγωγής προϊόντων τους υποχρεούνται στην τήρηση των ακόλουθων όρων: α. Η δήλωση στο τιμολόγιο συντάσσεται σύμφωνα με το υπόδειγμα του συνημμένου παραρτήματος III, και φέρει σε κάθε περίπτωση τον αριθμό «αδείας Ε.Ε.». β. Η δήλωση στο τιμολόγιο συντάσσεται με γραφομηχανή, με σφραγίδα ή με εκτύπωση στο τιμολόγιο, στο δελτίο παράδοσης ή σε άλλο εμπορικό έγγραφο και δεν είναι απαραίτητο να φέρει το πρωτότυπο της ιδιόχειρης υπογραφής του εγκεκριμένου εξαγωγέα, εφόσον ο τελευταίος παρέχει στις αρμόδιες Τελωνειακές Αρχές, γραπτή ανάληψη υποχρέωσης, ότι αποδέχεται την πλήρη ευθύνη για τη δήλωση τιμολογίου από την οποία προκύπτει, ότι οι εν λόγω δηλώσεις ισχύουν σαν να έφεραν πράγματι την ιδιόχειρη υπογραφή του. γ. Η δήλωση στο τιμολόγιο μπορεί να συνταχθεί αν τα σχετικά προϊόντα μπορούν να θεωρηθούν ως προϊόντα καταγωγής Κοινότητας ή μιας από τις Χώρες που συμμετέχουν στο σύστημα «διαγωνίου σώρευσης» της καταγωγής, σύμφωνα με τις σχετικές διατάξεις που περιλαμβάνονται στα Πρωτόκολλα καταγωγής των προτιμησιακών συμφωνιών του Παραρτήματος Ι. δ. Η δήλωση στο τιμολόγιο προϋποθέτει ότι η εξαγωγική επιχείρηση είναι σε θέση να προσκομίσει ανά πάσα στιγμή, εάν αυτό ζητηθεί από τις Τελωνειακές Αρχές, κάθε έγγραφο  που αποδεικνύει τον καταγόμενο χαρακτήρα των εμπορευμάτων που εξάγει και την τήρηση όλων των προϋποθέσεων που τίθενται από τα πρωτόκολλα καταγωγής. ε. Η δήλωση στο τιμολόγιο συντάσσεται από τον εξαγωγέα κατά την εξαγωγή των προϊόντων στα οποία αφορά ή μετά την εξαγωγή, εφόσον προσκομίζεται στη χώρα εισαγωγής το αργότερο δύο έτη μετά την εισαγωγή στην τελευταία των προϊόντων. 2. Οι εξαγωγικές επιχειρήσεις που έχουν «Άδεια Ε.Ε.» και συντάσσουν δήλωση στο τιμολόγιο πρέπει να φυλάσσουν επί τρία τουλάχιστον έτη, αντίγραφο της εν λόγω δήλωσης στο τιμολόγιο και τα έγγραφα που αποδεικνύουν τον καταγόμενο χαρακτήρα των εμπορευμάτων καθώς και την τήρηση των λοιπών προϋποθέσεων που τίθενται α-πό το σχετικό πρωτόκολλο καταγωγής. (Μετά τη σελ. 246,966(β) Σελ. 246,967 Τεύχος 1407 Σελ. 113 Ενίσχυση Εξαγωγής 11.Ε.θ.8 Απλοποιημένη διαδικασία στα πλαίσια της Συμφωνίας Σύνδεσης Ε.Ε. - Τουρκίας Άρθρ. 7.- 1. Οι εξαγωγικές επιχειρήσεις στο όνομα των οποίων έχει εκδοθεί η «Άδεια Ε. Ε.», έχουν τη δυνατότητα επιλογής μεταξύ δύο περιπτώσεων απλοποιημένης διαδικασίας ως κατωτέρω: α. είτε να προσφεύγουν στη διαδικασία της, εκ των προτέρων θεώρησης των Πιστοποιητικών κυκλοφορίας ATR στο χώρο 12, από το Τελωνείο Ελέγχου που ορίζεται στην «Άδεια Ε.Ε.». β. είτε να προσφεύγουν στη διαδικασία της θεώρησης των Πιστοποιητικών ATR από την ίδια εξαγωγική επιχείρηση με ειδική μεταλλική σφραγίδα που έχει εγκριθεί από το Τελωνείο Ελέγχου, ως το υπόδειγμα που διαλαμβάνεται στο Παράρτημα IV της παρούσης Αποφάσεως. 2. Τα κατά τις ανωτέρω περιπτώσεις α και β της ανωτέρω παραγράφου εκδιδόμενα πιστοποιητικά κυκλοφορίας ATR πρέπει να φέρουν στο χώρο 8 την ένδειξη «Απλοποιημένη διαδικασία». Άρθρ. 8.- Η παρούσα Απόφαση να δημοσιευθεί στην Εφημερίδα της Κυβερνήσεως. (Ακολουθούν Παραρτήματα  I-IV) 